
Ministru kabineta sēdes protokollēmums

Noteikumu projekts "Grozījumi Ministru kabineta 2018. gada 11. septembra noteikumos Nr. 585 "Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases ceturto kārtu""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Veselības ministrijai un Centrālajai finanšu un līgumu aģentūrai 9.3.2. specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” 4.kārtas 1.apakškārtas 3. projektu iesniegumu atlases “Ģimenes ārstu tīkla attīstība” (turpmāk – 3. projektu iesniegumu atlase) ietvaros prioritāri izvērtēt un pieņemt lēmumu par iesniegto un nepietiekamā finansējuma dēļ  noraidīto 31 projekta iesniegumu un novirzīt pārdalīto finansējumu minēto projektu īstenošanai. Pēc 3. projektu iesniegumu atlasē noraidīto projektu izvērtēšanas un apstiprināšanas Centrālā finanšu un līgumu aģentūra izsludina papildu projektu iesniegumu atlasi par atlikušo finansējumu.
· 4. Veselības ministrijai un Centrālajai finanšu un līgumu aģentūrai nodrošināt 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” 4.kārtas 1.apakškārtas 3. projektu iesniegumu atlases “Ģimenes ārstu tīkla attīstība” (turpmāk – 3. projektu iesniegumu atlase) nolikuma grozījumus, ar kuriem tiktu palielināts 3. projektu iesniegumu atlasei pieejamais finansējums, lai to varētu novirzīt noraidītajiem projektiem. Pēc šo grozījumu apstiprināšanas Centrālajai finanšu un līgumu aģentūrai nepieciešams informēt projektu iesniedzējus, kuri 3. projektu iesniegumu atlases ietvaros tika noraidīti finansējuma trūkuma dēļ.

